Hafiz! Hafiz! Hafiz!
Ek het saterdag 'n skielike bevlieging gekry om my "ateljee" bietjie te springclean. Dinge was rerig nie net erg deurmekaar nie, maar sommer pleinweg grimy…soos wat plekke maar raak as mens dit met 3 kleintjies deel. ek het hulle ook sommer opgekommandeer om te help uitsorteer en later is ons gejoin deur die baie entoesiastiese ouma met 'n leertjie, emmertjie met handy andy, en rubberhandskoentjies. Ek het net vir ouma gewaarsku dat sy moet versigtig met die leertjie want ek jaag nie ongevalle toe nie. In elk geval hier is die eindresultaat. My plekkie ruik sommer nou minty fresh ook.
Mense wil altyd baie graag vir my in my ateljee kom kuier. Hulle het een of ander romantiese idee dat dit dalk mag lyk soos my paintings. Dis eintlik maar baie utilitarian. Die feit is, ek het eintlik nie 'n ateljee nie, ek het sommer nesgeskrop in die tv kamer, want dis 'n heerlike ruimte met hope natuurlike lig. So, wat julle hier sien, is die somtotaal van my werkspasie. Gelukkig is my werkies klein.
So, nou is enige iemand welkom om te kom kuier. Julle kry Koffie, tee en lekker tuisgebak.
En ek sal moet aan die werk spring want, afgesien van die Afrikamasutra het ek 'n uitstalling by die Brooklyn Teater wat die 1e Mei open, asook een in Cullinan, by die fraaiste gallerytjie, in Oktober!
Die herwinning van valstande
Vandag vind die eerste Afrikamasutra-byeenkoms van die nuwe jaar plaas en ons is almal uitgerus en vuur en vlam vir al die uitdagings. Die hoofstuk oor "Byt" is bo-aan vanmiddag se agenda, so ek het seker gemaak my stelletjie is gepolish en deeglik vasgesement…after all, ons kannie foute bekostig nie, iemand kan dalk seerkry.
Terwyl ek toe 'n valstandprentjie google, toe kom ek sommer af op hierdie interessante artikel oor die herwinning van valstande.
mens word telkens verras oor die samestelling van ons alledaagse gebruiksartikels en wat slim mense weer daaruit haal, ne?